Document ID: 32011D0462

ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
της 25ης Ιουλίου 2011
σχετικά με την απόρριψη δύο αιτήσεων εγγραφής στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων το οποίο προβλέπεται στον κανονισμό (ΕΚ) αριθ. 510/2006 του Συμβουλίου [Eilenburger Sachsenquelle (ΠΟΠ)], [Eilenburger Sanusquelle (ΠΟΠ)]
[κοινοποιηθείσα υπό τον αριθμό Ε(2011) 5251]
(Το κείμενο στη γερμανική γλώσσα είναι το μόνο αυθεντικό)
(2011/462/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 6 παράγραφος 2 δεύτερο εδάφιο,
Εκτιμώντας τα ακόλουθα:
(1)
Στις 5 Νοεμβρίου 1999, η Γερμανία κοινοποίησε στην Επιτροπή δύο αιτήσεις καταχώρισης σύμφωνα με το άρθρο 5 του κανονισμού (ΕΟΚ) αριθ. 2081/92 του Συμβουλίου (2) σχετικά με τις δύο ονομασίες μεταλλικών νερών που αναφέρονται στον κατάλογο του παραρτήματος. Ωστόσο, οι εν λόγω ονομασίες δεν περιλαμβάνονται στον κατάλογο των φυσικών μεταλλικών νερών που αναγνωρίζονται από τα κράτη μέλη (3) σύμφωνα με το άρθρο 1 της οδηγίας 2009/54/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την εκμετάλλευση και τη θέση στο εμπόριο των φυσικών μεταλλικών νερών (4). Συνεπώς, οι εν λόγω ονομασίες δεν δύνανται να αναγνωριστούν στην εσωτερική αγορά ως εμπορεύσιμα μεταλλικά νερά και δεν πρέπει να καταχωριστούν.
(2)
Βάσει των ανωτέρω, οι αιτήσεις καταχώρισης των δύο ονομασιών που περιλαμβάνονται στο παράρτημα της παρούσας απόφασης πρέπει να απορριφθούν.
(3)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής προστατευόμενων γεωγραφικών ενδείξεων και προστατευόμενων ονομασιών προέλευσης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Απορρίπτονται οι αιτήσεις καταχώρισης των ονομασιών που απαριθμούνται στα παραρτήματα της παρούσας απόφασης.
Άρθρο 2
H παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 25 Ιουλίου 2011.

Labels: 3
18
17